Paulus sê vir ons dat die Here die sondes van ons vaders toereken tot die 3de en die 4de geslag maar dat Hy sy liefde betoon tot in die 1000ste geslag. Wat vir ons sê dat ons uit die sirkel van sonde kan breek. Die liefde van die Here vir ons is groter as die sondes.
Die Here sê vir ons in vers 3 dat Hy dit nie sal toelaat dat die spreuk ooit weer gebruik mag word nie. Ouers mag nie meer hul kinders negatief beinvloed daardeur nie! Die Here verban die druiwe spreuk!
Angus Buchan, was in Zambië geforseer om sy plaas te verkoop waaraan hy jare gewerk het vir omtrent niks. Vandag doen hy baie werk vir die Here.
Al hierdie mense het iets gesnap van wat hier staan. Dat hulle nie hoef te boet vir die sondes van hulle ouers nie. Hulle hoef nie die slegte beeld wat hulle ouers uitstraal deel te maak van wie hulle is nie. Hulle is vrygemaak. Die Here het hulle vrygemaak.
Jy hoef nie die slegte van wat aan jou gedoen word deel van jou te maak nie, God se, jy mag nie! Jy is ‘’n persoon op jou eie! Elkeen betaal vir sy eie sondes. Die een wat die suur druiwe eet se tande gaan stomp word!
Hierdie lewe wat die Here aan jou belowe vry van die invloede van jou omstandighede is ‘’n Goddelike lewe, ‘’n vervulde lewe, ‘’n lewe sonder kettings, ‘’n gelukkige lewe.
Moet nie jou omstandighede blameer vir waarheen jy op pad is nie! God sê jy mag nie meer nie! Hy wil die goeie lewe vir jou hê! Staan op, saam met Hom en lewe!